La scurt timp după atacurile din 11 septembrie, familia și prietenii au susținut că Jarrah nu a manifestat aceleași „puternice resentimente politice” sau „conservatorism cultural” ca și Mohamed Atta. El nu a fost crescut cu un fundament de convingere religioasă și nu a avut o viață conservatoristă evident. Personalul de la școala de zbor, unde Jarrah a învățat, l-a descris ca fiind „o persoană normală”. Jarrah și-a sunat familia cu două zile, iar pe prietena sa, cu trei ore înainte de a se îmbarca în zborul United 93; Șengün a descris conversația ca fiind „plăcută” și „normală”. Tot ea a susținut faptul că el nu a menționat niciodată numele vreunuia dintre teroriști. Cu două zile înaintea atacului, Jarrah a spus familiei sale că el se va întoarce acasă pentru nunta vărului său. „Nu are nici un sens”, spune unchiul său, Jamal. „El a spus că și-a cumpărat până și un costum nou pentru ocazie”. Familia lui Jarrah din Liban a declarat in septembrie 2001 că el a fost un pasager inocent al avionului.